CELEX: 32010D0318
Language: bg
Date: 2010-06-09 00:00:00
Title: 2010/318/ЕС: Решение на Комисията от 9 юни 2010 година относно държавите бенефициери, отговарящи на изискванията за предоставяне на специалния насърчителен режим за устойчиво развитие и добро управление за периода от 1 юли 2010 г. до 31 декември 2011 г. , който е предвиден в Регламент (ЕО) № 732/2008 на Съвета (нотифицирано под номер C(2010) 3639)

10.6.2010   
            
            
               BG
            
            
               Официален вестник на Европейския съюз
            
            
               L 142/10
            
         РЕШЕНИЕ НА КОМИСИЯТА
   от 9 юни 2010 година
   относно държавите бенефициери, отговарящи на изискванията за предоставяне на специалния насърчителен режим за устойчиво развитие и добро управление за периода от 1 юли 2010 г. до 31 декември 2011 г., който е предвиден в Регламент (ЕО) № 732/2008 на Съвета
   (нотифицирано под номер C(2010) 3639)
   (2010/318/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 732/2008 на Съвета от 22 юли 2008 г. за прилагане на схема от общи тарифни преференции за периода от 1 януари 2009 г. до 31 декември 2011 г. и за изменение на регламенти (ЕО) № 552/97, (ЕО) № 1933/2006 и регламенти (ЕО) № 1100/2006 и (ЕО) № 964/2007 на Комисията (1), и по-специално член 10, параграф 2 от него,
   като има предвид, че:
   
               (1)
            
            
               В Регламент (ЕО) № 732/2008 се предвижда да се предоставя специален насърчителен режим за устойчиво развитие и добро управление на развиващи се държави, които отговарят на изискванията по членове 8 и 9 от регламента.
            
         
               (2)
            
            
               Всяка развиваща се държава, която иска да се ползва от специалния насърчителен режим от 1 юли 2010 г., трябваше да отправи искане за тази цел до 30 април 2010 г., придружено от изчерпателна информация относно ратификацията на съответните конвенции, законодателството и мерките за ефективно прилагане на разпоредбите на конвенциите, и да поеме ангажимент за приемане и пълно спазване на механизма за наблюдение и преглед, предвиден в съответните конвенции и свързаните с тях инструменти. За да бъде удовлетворено искането, искащата държава трябва също така да бъде считана за уязвима държава по смисъла на член 8, параграф 2 от Регламент (ЕО) № 732/2008.
            
         
               (3)
            
            
               До 30 април 2010 г. Комисията получи искане от Република Панама (наричана по-нататък „Панама“) с оглед на ползването на специалния насърчителен режим за устойчиво развитие и добро управление от 1 юли 2010 г.
            
         
               (4)
            
            
               Искането беше разгледано в съответствие с разпоредбите на член 10, параграф 1 от Регламент (ЕО) № 732/2008.
            
         
               (5)
            
            
               При разглеждането се установи, че Панама отговаря на всички необходими изисквания по членове 8 и 9 от Регламент (ЕО) № 732/2008. Поради това на Панама следва да бъде предоставен специалният насърчителен режим за периода от 1 юли 2010 г. до 31 декември 2011 г.
            
         
               (6)
            
            
               Съгласно член 10, параграф 3 от Регламент (ЕО) № 732/2008 Панама трябва да бъде уведомена за настоящото решение.
            
         
               (7)
            
            
               Мерките, предвидени в настоящото решение, са в съответствие със становището на Комитета по общите преференции.
            
         
               (8)
            
            
               Настоящото решение не засяга статута на бенефициер по режима на която и да е държава, посочена в списъка по Решение 2008/938/ЕО на Комисията от 9 декември 2008 г. относно списъка на държавите бенефициери, които отговарят на изискванията за предоставяне на специалния насърчителен режим за устойчиво развитие и добро управление, предвиден в Регламент (ЕО) № 732/2008 на Съвета за прилагане на схема от общи тарифни преференции за периода от 1 януари 2009 г. до 31 декември 2011 г. (2),
            
         ПРИЕ НАСТОЯЩОТО РЕШЕНИЕ:
   Член 1
   Република Панама се ползва от предвидения в Регламент (ЕО) № 732/2008 специален насърчителен режим за устойчиво развитие и добро управление за периода от 1 юли 2010 г. до 31 декември 2011 г.
   Член 2
   Адресат на настоящото решение е Република Панама.
   
      Съставено в Брюксел на 9 юни 2010 година.
      
         
            За Комисията
         
         Karel DE GUCHT
         
            Член на Комисията
         
      
   
   
      (1)  ОВ L 211, 6.8.2008 г., стр. 1.
   
      (2)  ОВ L 334, 12.12.2008 г., стр. 90.